En bekendt købte et stykke jord med to vandhuller omgivet af træer og kræt. Nogle år senere opdager han, at det ene hul er fyldt med malingbøtter, bildæk, hvidevarer og andet lort i STORE mængder. Han spørger kommunen, om han kan få noget hjælp til at rydde op efter denne forurening. Han skal bruge motorsav og buskrydder for at komme derind, en kranbil til at løfte komfur osv op af den sumpede bund, vaders til at komme rundt dernede - altså ikke helt billigt for ham. Af kommunen får han at vide, at der ikke er nogen hjælp at hente, men at hvis skraldet er blevet dumpet der, engang da det var lovligt, kan han bare lade det ligge. Okay - det bliver nu næste jordejers problem…